Склалася так, што жыццё звязала мяне з фатаграфіяй ад самага дзяцінства. У 6 год я першы раз узяў у рукі фотаапарат, у 7-8 я актыўна марнаваў старыя плёнкі свайго бацькі, разам з ім рабіў свае першыя адбіткі на старой савецкай паперы. Потым усё часова сціхла… Але толькі да таго моманту, як пасля дзвюхмегапіксельнай мыльніцы мне ў рукі першы раз патрапіла DSLR-камера: Sony A300. З таго самага часу недзе ўнутры мяне схаваная жарсць да фатаграфіі абудзілася. Крыху пазней я стаў шчаслівым уладаром Nikon D80 і маё жыццё стала іншым. Першае фоталета, фотавосень, фотазіма… Першыя партрэты і пейзажы, няўмелыя рэпартажы, канцэртныя здымкі, нарэшце ню…